Case ID: 1052929
Sentence 1: İşin halları İddiaçı iddia ərizəsi ilə məhkəməyə müraciət edərək, 28.07.2017-ci il tarixdə onunla, Xırdalan şəhəri, X4 1 ünvanında yerləşən “xxxx” Mənzil Tikinti Kooperativi arasında bağlanmış “Kooperativ binanın mənzil tikintisi haqqında” müqaviləyə əsasən satın aldığı, dəyəri 55250 manat olan Abşeron rayonu, Xırdalan şəhəri, X4 1 ünvanında yerləşən yaşayış binasının 4-cü giriş, 3-cü mərtəbə, 21 nömrəli, ümumi sahəsi 85 kvadrat metr olan mənzilin və ona dair zəruri sənədlərin “xxxx” MTK tərəfindən ona təhvil verilməsi, habelə, onun mənzilə dair mülkiyyət hüququnun ayrılmaz hissəsi sayılan sahiblik və istifadə hüquqlarının tanınması, bu hüquqlarının sərbəst surətdə həyata keçirilməsində “xxxx” MTK-nın ona qarşı yaratdığı maneənin aradan qaldırılması, eləcə də iddia ərizəsinə məhkəmədə baxılması üçün ödənilmiş 30 manat məbləğdə pulun cavabdehdən alınaraq ona qaytarılması barədə qətnamə çıxarılmasını xahiş etmişdir.